Ильяс Фәйзуллин

**Ильяс Фәйзуллин**, Ильяс Шәйхулла улы Фәйзуллин,  (*[[1950 ел]]ның [[15 август]]ы, [[ТАССР]], [[Тәтеш]]*) — рәссам, ТР атказанган сәнгать эшлеклесе (*[[2011 ел|2011]]*), РФ һәм ТР рәссамнар берлекләре әгъзасы, ЮНЕСКОның сынлы сәнгатьләр берлегенең хокукый әгъзасы.
## Тәрҗемәи хәле

1950 елның 15 августында Татарстан АССР Тәтеш шәһәрендә туган.  Лениногорск педагогия укуханәсен (*[[2011 ел]]дан [[Лениногорск музыка-сәнгать педагогика көллияте]]*) тәмамлаган (*[[1970 ел|1970]]*). И.Е. Репин исемендәге Сынлы сәнгать, скульптура һәм архитектура институтында (*[[Санкт-Петербург]]*), ирекле тыңлаучы буларак, рәсем сәнгате (*проф. Л.В. Худяков* классы) белән шөгыльләнгән.
2001 елдан Казанда яши һәм иҗат итә.
## Күргәзмәләре
Беренче күргәзмәсе 30 яшендә була. Икенчесе, үз-үзенә югары таләпләр куеп эшләү сәбәпле, 18 елдан соң гына оештырыла.
* 2005 елның 19 августында ТР милли музеенда рәссамның 55 яшенә шәхси күргәзмәсе була. И. Фәйзуллин тарафыннан Казанның 1000 еллыгына махсус ясалган «*[[Казанның алынуы. Апофеоз (картина)|Казанның алынуы. Апофеоз]]*» һәм «*Екатерина II нең Казанга килүе*» картиналары күрсәтелә.
* 2005 елның 20 октябрендә ТР милли музеенда шәхси күргәзмәсе ачыла.
* 2010 елның 29 июлендә ТР дәүләт сынлы сәнгать музеенда рәссамның 60 еллыгына багышланган юбилей күргәзмәсе уза.
## Әсәрләре
Борынгы рәссамнарның рәсем ясау алымнарын гына файдалана. Киндергә майлы буяу белән ясый, *акварель*, *темпера* куллана, шулай ук *графика* техникасында эшли. Сирәк очрый торган  җилеме, аккургашлы акшар куллана. Картиналарын тарихи темаларга багышлый. Сюрреализмга өстенлек бирә. Үзе иҗатын «***мистик реализм***» дип бәяли. 
* «Атлар» темасына (*[[2002 ел|2002]]-[[2013 ел|2013]]*), «Натюрморт» темасына (*[[1979 ел|1979]]-[[2012 ел|2012]]*), «Жанр» темасына (*[[1979 ел|1979]]-[[2012 ел|2012]]*) ясаган күп санлы картиналары бар.
* 2007 елның сентябрендә Италиягә сәфәре вакытында «Италия» шәлкеменнән 20 эш ясаган (*мәсәлән*, «Венеция. Сан-Марко соборы»).
* «Китеп баручы Гайсә» (*[[2000 ел|2000]]*), «Коллар» (*[[2006 ел|2006]]*), «Ромео һәм Джульетта» (*[[2007 ел|2007]]*), «Хач илтүче» (*[[2007 ел|2007]]*), «Прометей» (*[[2007 ел|2007]]*), «Николай IIнең улы шаһзадә Алексейны чукындыру» (*[[2008 ел|2008]]*), «Реквием» (*[[2008 ел|2008]]*). 
* «Казанны Явыз Иван гаскәреннән саклау. Апофеоз» (*[[2005 ел|2005]], [[ТР милли музее]] сатып алган*).
* «Казанны Явыз Иван гаскәреннән саклау» (*[[2010 ел|2010]]*).
* «Казан ханбикәсе Явыз Иванда әсирлектә» (*рәссам тарафыннан [[ТР милли музее]]на бүләк ителгән*).
* «Универсиадага гаепсез үтерелгәннәр. Россия һәм Татарстанның ерткыч йөзе» (*[[2013 ел|2013]]*).
* «Казан ханбикәсе Сөембикә янында» (*[[Минтимер Шәймиев|М.Ш.Шәймиев]] заказы, [[2013 ел|2013]]*) һ.б.
Картиналары Испания, Италия, Франция, Һолландия, Австрия, Алмания, РФ, АКШ, Англия һ.б. илләрнең шәхси тупланмаларында саклана. Берничә эше Казан кирмәненә кую өчен ТР президенты идарәсе тарафыннан сатып алынган. Хезмәтләре ТР милли музее экспозициясендә дә бар.
## Бүләкләре, мактаулы исемнәре
* 2008 — «Мәдәният хәзинәсе» фонды () — I премия.
* 2011 — ТР атказанган сәнгать эшлеклесе.
## Искәрмәләр

## Сылтамалар

* И.Ш. Фәйзуллинның арт-галерея сайты 
*  Рәссам турында ArtNow.ru сайтында 
* Сюрреализм Ильяса Файзуллина. «Мой Дом» сайтында
* «''Казан ханбикәсе Сөембикә янында''» картинасы турында
## Моны да карагыз

Төркем:Лениногорск педагогика көллиятен тәмамлаучылар
Төркем:Татарстанның атказанган сәнгать эшлеклеләре
Төркем:Рәссамнар
Төркем:Татар рәссамнары